Regnbogabraut : Falin saga sögð með myndlist Þriðjudaginn 15. október flytur Dr. Ynda Eldborg erindi í fyrirlestrasal Þjóðminjasafns Íslands . Fyrirlesturinn Regnbogabraut : Falin saga sögð með myndlist byggir á Regnbogaþræðinum , hinsegin vegvísi á grunnsýningu Þjóðminjasafnsins . Regnbogaþráðurinn dregur fram og kveikir spurningar um hinsegin sögu þjóðarinnar frá upphafi til okkar daga . Til að varpa nýju ljósi á grunnsýningu Þjóðminjasafns Íslands og Regnbogaþráðinn fjallar fyrirlesturinn um þrjú ný myndverk eftir þau Hrafnkel Sigurðsson , Logn Draumland og Viktoríu Guðnadóttur sem sýnd eru í samkomusal Neskirkju um þessar mundir og byggja á þemum sem tengjast hinsegin sögu þjóðarinnar og listafólkið dregur fram úr myrkri fortíðar og samtíma . Fyrirlesturinn tengir saman og greinir samtal sögunnar og verka myndlistarfólksins . Sýnigin Regnbogabraut : Falin saga í 1200 ár í Neskirkju er opin til 31. október n.k . Doktor Ynda Eldborg lauk doktorsprófi frá Safnafræðidedeild University of Leicester á Englandi árið 2010 . Grunþáttur rannsóknar hennar var að kanna hvernig menningarleg verðmæti verða til í sölugalleríum fyrir samtímalist í Kaupmannahöfn , London og Reykjavík . Þennan þráð hefur Ynda þróað áfram í yfirstandandi rannsóknum sínum á sviði hinsegin myndlistar á Íslandi að viðbættri sögu þagnarinnar í hinsegin listasögu þjóðarinnar sem sýningin Út fyrir sviga : Myndlist og Samtökin ´ 78 ( 31.05. – 18.08.2019 ) dró fram á afgerandi hátt .